dलेक्टर ने सड़क सुरक्षा मोटर साइकल यात्रा को किया रवाना

==============

आजादी का अमृत महोत्सव के तहत सुरक्षित भारत के अंतर्गत सड़क सुरक्षा मोटर साइकल रैली मंगलवार को सुभाष पार्क चौराहे से प्रारंभ हुई, जो ब्रम्हाकुमारी आश्रम में जाकर समाप्त हुई। इस रैली को कलेक्टर श्री रोहित सिंह ने हरी झंडी दिखाकर रवाना किया।

यह कार्यक्रम प्रजापिता ब्रम्हाकुमारी ईश्वरीय विश्व विद्यालय की जिला संचालिता राजयोगिनी ब्रम्हाकुमारी कुसुम जी के तत्वावधान में किया गया। इस मौके पर एसडीएम श्री राजेश शाह, जिला परिवहन अधिकारी डॉ. जितेन्द्र शर्मा, अन्य अधिकारी व ब्रम्हकुमारी आश्रम से जुड़े सदस्य मौजूद थे।

कार्यक्रम में भारत की स्वतंत्रता में बलिदान देने वाले स्वतंत्रता संग्राम सेनानियों को श्रद्धांजलि दी गई।